**ΔΙΟΙΚΟΥΣΑ ΕΠΙΤΡΟΠΗ ΧΡΗΜΑΤΙΣΤΗΡΙΑΚΩΝ ΑΓΟΡΩΝ & ΛΟΙΠΕΣ ΕΠΙΤΡΟΠΕΣ ΤΗΣ 7.1.3 ΤΟΥ ΚΑΝΟΝΙΣΜΟΥ ΤΟΥ ΧΡΗΜΑΤΙΣΤΗΡΙΟΥ ΑΘΗΝΩΝ**

**Ι. ΔΙΟΙΚΟΥΣΑ ΕΠΙΤΡΟΠΗ ΧΡΗΜΑΤΙΣΤΗΡΙΑΚΩΝ ΑΓΟΡΩΝ**

Η Διοικούσα Επιτροπή Χρηματιστηριακών Αγορών του Χρηματιστηρίου Αθηνών έχει συσταθεί σύμφωνα με την παρ. 7.1.3 του Κανονισμού του Χρηματιστηρίου Αθηνών και το άρθρο 1 παρ. 10 των Κανόνων Λειτουργίας ΕΝ.Α.

Η Διοικούσα Επιτροπή αποτελείται από τρία εκτελεστικά μέλη, στελέχη του Ομίλου και από έξι έως οκτώ μη εκτελεστικά μέλη, που προέρχονται από την αγορά.

Η παρούσα Διοικούσα Επιτροπή, σύμφωνα με την από 31-7-2017 απόφαση του ΔΣ του ΧΑ είναι ενδεκαμελής και αποτελείται από τους : Σωκράτη Λαζαρίδη, Διευθύνοντα Σύμβουλο Χρηματιστηρίου Αθηνών, Νικόλαο Πορφύρη, Αναπληρωτή Επιτελικό Διευθυντή Λειτουργιών Χρηματιστηρίου Αθηνών και Νικόλαο Πιμπλή, Δικηγόρο, Νομικό Σύμβουλο ΔΣ Χρηματιστηρίου Αθηνών, ως εκτελεστικά μέλη, καθώς και από τους : Κίμωνα Βολίκα, Πρόεδρο Ένωσης Θεσμικών Επενδυτών,Απόστολο Γκουτζίνη, Head of European Capital markets, Shearman and Sterling, Παναγιώτη Δράκο, Πρόεδρο Ένωσης Εισηγμένων Εταιριών, André Küüsvek, Director for Local Currency and Capital Markets Development, EBRD, Γιώργο Πολίτη, Διευθύνοντα Σύμβουλο EUROXX SA, Αθανάσιο Σαββάκη, Πρόεδρο, Συνδέσμου Βιομηχανιών Βορείου Ελλάδος, Γιώργο Σεραφείμ, Associate Professor of Business Administration at Harvard Business School, Διονύσιο Χριστόπουλο, Υποδιευθυντή Διεύθυνσης Εποπτείας Πιστωτικού Συστήματος της Τράπεζας της Ελλάδος, ως μη εκτελεστικά μέλη.

Η Διοικούσα Επιτροπή συγκροτήθηκε σε σώμα την 12-9-2017 και εξέλεξε Πρόεδρο αυτής τον Σωκράτη Λαζαρίδη, Διευθύνοντα Σύμβουλο του Χρηματιστηρίου Αθηνών και Αντιπρόεδρο τον Νικόλαο Πορφύρη, Αναπληρωτή Επιτελικό Διευθυντή Λειτουργιών Χρηματιστηρίου Αθηνών.

Γραμματέας της Διοικούσας Επιτροπής : Απόστολος Πατρίκιος, Δικηγόρος.

**ΙΙ. ΑΡΜΟΔΙΟΤΗΤΕΣ ΔΙΟΙΚΟΥΣΑΣ ΕΠΙΤΡΟΠΗΣ**

**Α. Αρμοδιότητες της Διοικούσας είναι οι αναφερόμενες στην παρ. 7.1.3. του Κανονισμού ΧΑ και οι κατ΄εξουσιοδότηση του ΔΣ του ΧΑ.**

Συγκεκριμένα:

**Α.1 Η Δ.Ε. μελετά, αξιολογεί και αποφασίζει για βελτιώσεις και προσθήκες σε θέματα επιχειρησιακής λειτουργίας των αγορών, με γνώμονα την αύξηση της χρησιμότητας της αγοράς στους χρήστες και παράγοντες (stakeholders) αυτής, εντός των κανόνων που διαμορφώνει το ευρωπαϊκό και εθνικό δίκαιο, όπως ενδεικτικά:**

1. θέματα ρευστότητας των αγορών και των μηχανισμών που μπορούν να υιοθετηθούν για τη βελτίωσή της
2. δημιουργία και προώθηση νέων προϊόντων και υπηρεσιών ανάλογα με τις ανάγκες των εμπλεκόμενων μερών και τις τοπικές και διεθνείς τάσεις που εκάστοτε ισχύουν, όπως ενδεικτικά :

- την περαιτέρω ανάπτυξη αγοράς ομολόγων,

- την ενεργοποίηση της αγοράς των ΔΑΚ,

- την προσθήκη στην αγορά παραγώγων συμβολαίων με υποκείμενους τίτλους που ενδιαφέρουν την αγορά (πχ επί συναλλάγματος κλπ)

- την διαμόρφωση των προϋποθέσεων εισαγωγής στις αγορές του ώστε να καλύπτουν τις ανάγκες χρηματοδότησης των επιχειρήσεων ανάλογα με τις συνθήκες της ελληνικής οικονομίας (ιδίως νεοσύστατων και funds) μέσω των χρηματιστηριακών αγορών

-την επέκταση του δικτύου πρόσβασης στις αγορές του μέσω διασύνδεσης ή συνεργασίας με άλλες αγορές (Xnet, See-link κλπ, κοινή πλατφόρμα ΧΑ-Κύπρου κλπ)

1. την ενεργοποίηση των συμμετεχόντων για την αποτελεσματική αξιοποίηση των υποδομών που διαχειρίζεται το χρηματιστήριο έτσι ώστε να εξασφαλίζεται ουσιαστικά ο ρόλος της χρηματιστηριακής αγοράς στην οικονομία
2. την τήρηση της αξιοπιστίας της αγοράς ως αποτελεσματικού μηχανισμού διαμόρφωσης τιμών πληροφόρησης του επενδυτικού κοινού και πρόσβασής του για συναλλαγές κινητών αξιών με τους κανόνες που διαμορφώνει η Ε.Ε.
3. την διαμόρφωση προτάσεων αλλαγών σε θεσμικό επίπεδο, τόσο προς την πολιτεία ή την εποπτεύουσα αρχή (ie Επιτροπή κεφαλαιαγοράς) όσο και στα αρμόδια όργανα της ΕΕ στο πλαίσιο διαβουλεύσεων, που κρίνει ότι μπορούν να βελτιώσουν την αποτελεσματική συμβολή της αγοράς στην οικονομία.

Σε εφαρμογή των επιλογών της στο Α.1, η Διοικούσα Επιτροπή:

**Α.1.1 Αποφασίζει την τροποποίηση των υφιστάμενων κανονισμών που διέπουν την λειτουργία των αγορών της και των υποδομών που παρέχει και την έκδοση νέων, όπου απαιτείται, ενδεικτικά :**

**- του Κανονισμού ΧΑ,**

**- του Κανονισμού ΕΝ.Α**

**- του Ρυθμιστικού Πλαισίου XNET, σύμφωνα με την από 31-7-2017 εξουσιοδότηση του ΔΣ του ΧΑ.**

**Α.1.2 Εκδίδει και τροποποιεί τις εκτελεστικές αποφάσεις των Κανονισμών**

**Α.1.3 Εκδίδει και τροποποιεί λοιπές αποφάσεις απαραίτητες για την επιχειρησιακή λειτουργία των αγορών.**

**Α.2 Ανάθεση λοιπών αρμοδιοτήτων της ΔΕ σε υπο-Επιτροπές**

Οι λοιπές αρμοδιότητες της ΔΕ ανατίθενται, σύμφωνα με την παρ. 7.1.3 (5) του Κανονισμού του ΧΑ, το άρθρο 1 παρ. 10 των Κανόνων Λειτουργίας ΕΝ.Α. και την από 31-7-2017 απόφαση του ΔΣ του ΧΑ σε υπό -Επιτροπές ως εξής :

**ΙΙΙ. ΥΠΟ-ΕΠΙΤΡΟΠΕΣ ΔΙΟΙΚΟΥΣΑΣ ΕΠΙΤΡΟΠΗΣ**

Με την από 12-9-2017 απόφασή της η Διοικούσα Επιτροπή, συνέστησε, σύμφωνα με την παρ. 7.1.3 (5) του Κανονισμού του Χρηματιστηρίου Αθηνών, το άρθρο 1 παρ. 10 των Κανόνων Λειτουργίας ΕΝ.Α. και την από 31-7-2017 απόφαση του ΔΣ του ΧΑ τη τις εξής υπό-Επιτροπές αυτής:

* Επιτροπή Εισαγωγών και Λειτουργίας Αγορών και
* Επιτροπή Εταιρικών Πράξεων

**Α. Επιτροπή** **Εισαγωγών & Λειτουργίας Αγορών και ανάθεση σε αυτήν αρμοδιοτήτων της Διοικούσας**

Η υπό- Επιτροπή Εισαγωγών &Λειτουργίας Αγορών είναι εννεαμελής και αποτελείται από τα τρία εκτελεστικά μέλη της Διοικούσας (Πρόεδρο, Αντιπρόεδρο και Εκτελεστικό Μέλος) και από έξι μη εκτελεστικά μέλη της Διοικούσας που προτείνονται από τον Πρόεδρό της.

Μέλη της Επιτροπής για την παρούσα θητεία της Διοικούσας ορίστηκαν οι εξής :

Σωκράτης Λαζαρίδης, Διευθύνων Σύμβουλος Χρηματιστηρίου Αθηνών, Νικόλαος Πορφύρης, Αναπληρωτής Επιτελικός Διευθυντής Λειτουργιών Χρηματιστηρίου Αθηνών και Νικόλαος Πιμπλής, Δικηγόρος, Νομικός Σύμβουλος ΔΣ Χρηματιστηρίου Αθηνών, Κίμων Βολίκας, Πρόεδρος Ένωσης Θεσμικών Επενδυτών, Απόστολος Γκουτζίνης, Head of European Capital markets, Shearman and Sterling Παναγιώτης Δράκος, Πρόεδρος Ένωσης Εισηγμένων Εταιριών, Γιώργος Πολίτης, Διευθύνων Σύμβουλος EUROXX SA, Αθανάσιος Σαββάκης, Πρόεδρος, Σύνδεσμος Βιομηχανιών Βορείου Ελλάδος, Διονύσιος Χριστόπουλος, Υποδιευθυντής, Διεύθυνση Εποπτείας Πιστωτικού Συστήματος Τράπεζα της Ελλάδος.

Γραμματέας της επιτροπής : Αναστασία Στάμου, Δικηγόρος, Επικεφαλής Κανονιστικής Συμμόρφωσης Ομίλου ΧΑ

**Α.1 Αρμοδιότητες της** **Επιτροπής** **Εισαγωγών & Λειτουργίας Αγορών**

Οι αρμοδιότητές της Επιτροπής Εισαγωγών & Λειτουργίας Αγορών είναι, ιδίως:

**1. Λήψη απόφασης για έγκριση :**

* 1. **Νέας Εισαγωγής / Ένταξης σε διαπραγμάτευση**
* Μετοχών
* Ομολογιών
* ETF
* Παραστατικών Τίτλων
* ΣΧΠ
* Παραγώγων, προϊόντων δανεισμού
* Κάθε άλλου χρηματοπιστωτικού μέσου
  1. **Ένταξης / επανένταξης σε Αγορές και Κατηγορίες Διαπραγμάτευσης**
  2. **Διαγραφής / παύσης χρηματοπιστωτικού μέσου**
  3. **Επαναδιαπραγμάτευσης μετοχών που τελούν σε αναστολή >6 μηνών**
  4. **Πληροφοριακού Δελτίου για την εισαγωγή/ ένταξη κινητών αξιών που διατίθενται με δημόσια προσφορά <5 εκατ. €**
  5. **Εισαγωγής /τροποποίησης χρηματοπιστωτικού μέσου λόγω εταιρικών πράξεων :**
  6. **Εισαγωγής νέων μετοχών από αύξηση μετοχικού κεφαλαίου εισηγμένης εταιρίας με μετρητά**
  7. **Εισαγωγής δικαιωμάτων προτίμησης για έκδοση Ομολογιακού Δανείου**
  8. **Εισαγωγής Ομολογιών**

1. **Τροποποίηση ή/και μεταβολή χαρακτηριστικών υφιστάμενων χρηματοπιστωτικών μέσων**
2. **Κάθε άλλη περίπτωση εισαγωγής/ένταξης σε διαπραγμάτευση που ορίζεται με τροποποίηση του παρόντος Κανονισμού Λειτουργίας.**
3. **Έλεγχος της τήρησης του Κανονισμού Χ.Α. ή των Κανόνων Λειτουργίας της ΕΝ.Α.**
4. **Λήψη μέτρων, επιβολή κυρώσεων σύμφωνα με τον Κανονισμό του ΧΑ και της ΕΝ.Α**
5. **Αναγκαστική ακύρωση συναλλαγών σύμφωνα με το άρθρο 29 του ν. 2579/1998 και την από 31-7-2017 απόφαση του ΔΣ του ΧΑ**
6. **Αναγκαστική ακύρωση συναλλαγών και εντολών σύμφωνα με τον Κανονισμό του ΧΑ και της ΕΝ.Α**
7. **Αναστολή/ Επαναφορά Συστήματος**
8. **Αναστολή/Επαναφορά Λειτουργίας Συστήματος Διαπραγμάτευσης**
9. **Έκτακτη μεταβολή Χρονισμού Αγορών**
10. **Ορισμός Αργιών Διαπραγμάτευσης**
11. **Αποδοχή Συμβούλου Εναλλακτικής Αγοράς**
12. **Έγκριση, Μεταβολή Παραίτηση Μέλους**
13. **Συγχώνευση/Απορρόφηση Μέλους**
14. **Έγκριση, Παραίτηση ανάληψης Ειδικής Διαπραγμάτευσης σε Χρηματοπιστωτικά Μέσα**
15. **Εισαγωγή, Τροποποίηση, κατάργηση κανόνων Ειδικής Διαπραγμάτευσης Χρεογράφων**
16. **Ετήσιος έλεγχος συμμόρφωσης Μελών**
17. **Κάθε άλλη συναφής ή συνδεόμενη με τις παραπάνω απόφαση ή ενέργεια που προκύπτει από τον Κανονισμό του ΧΑ**

**Β. Επιτροπή** **Εταιρικών Πράξεων** **και ανάθεση σε αυτήν αρμοδιοτήτων της Διοικούσας**

Η υπό- Επιτροπή Εταιρικών Πράξεων είναιπενταμελής και αποτελείται από τα τρία εκτελεστικά μέλη της Διοικούσας (Πρόεδρο, Αντιπρόεδρο και Εκτελεστικό Μέλος) και από τους Επιτελικούς Διευθυντές του Ομίλου του ΧΑ.

Μέλη της είναι οι : Σωκράτης Λαζαρίδης, Διευθύνων Σύμβουλος Χρηματιστηρίου Αθηνών, Νικόλαος Πορφύρης, Αναπληρωτής Επιτελικός Διευθυντής Λειτουργιών Χρηματιστηρίου Αθηνών, Νικόλαος Πιμπλής, Δικηγόρος, Νομικός Σύμβουλος ΔΣ Χρηματιστηρίου Αθηνών, Δημήτριος Καραϊσκάκης, Επιτελικός Διευθυντής Λειτουργιών Ομίλου Χρηματιστηρίου Αθηνών και Βασίλειος Γκόβαρης, Επιτελικός Διευθυντής Χρηματοοικονομικών Ομίλου Χρηματιστηρίου Αθηνών.

Γραμματέας της επιτροπής : Αναστασία Στάμου, Δικηγόρος, Επικεφαλής Κανονιστικής Συμμόρφωσης Ομίλου ΧΑ

**Β.1 Ανάθεση αρμοδιοτήτων στην Επιτροπή Εταιρικών Πράξεων**

H **Επιτροπή Εταιρικών Πράξεων** έχει τις ακόλουθες αρμοδιότητες :

**Β.1.1 Διαπίστωση της συνδρομής περίπτωσης έμμεσης εισαγωγής**

**Β.1.2 Έγκριση εισαγωγής νέων κινητών αξιών λόγω εταιρικών πράξεων:**

1. **Εισαγωγή δωρεάν μετοχών λόγω ΑΜΚ** (κεφαλαιοποίηση αποθεματικών ή μη διανεμηθέντων κερδών)
2. **Εισαγωγή δωρεάν μετοχών (Split, Reverse Split)**
3. **Εισαγωγή μετοχών από αύξηση μετοχικου κεφαλαίου λόγω συγχώνευσης**
4. **Εισαγωγή μετοχών από Stock Option**
5. **Εισαγωγή μετοχών από μετατροπή ομολογιών**
6. **Εισαγωγή μετοχών λόγω μετατροπής μετοχών άλλης κατηγορίας**
7. **Εισαγωγή μετοχών από πρόγραμμα επανεπένδυσης**
8. **Εισαγωγή τίτλων Ελληνικού Δημοσίου ή Τραπεζικών Ομολογιών**
9. **Εισαγωγή δικαιωμάτων προτίμησης**

**Β.1.3 Ενημέρωση για τις ακόλουθες εταιρικές πράξεις :**

1. **Μεταβολή Ονομαστικής Αξίας μετοχής**

* Λόγω επιστροφής κεφαλαίου
* Λόγω συμψηφισμού ζημιών, κεφαλαιοποιήσεις αποθεματικών

1. **Αλλαγή επωνυμίας ή διακριτικού τίτλου**
2. **Ακύρωση μετοχών και μείωση Μ.Κ.**
3. **Ακύρωση Ομολογιών**
4. **Έκτακτη μεταφορά σε Χαμηλή Διασπορά**
5. **Κάθε άλλη συναφής ή συνδεόμενη με τις παραπάνω απόφαση ή ενέργεια που προκύπτει από τον Κανονισμό του ΧΑ**